Susan Lankester

**Susan Anne Lankester** (lahir 30 Jun 1962) ialah seorang pelakon, pemuzik, pengarah dan penerbit wanita Malaysia yang mula dikenali sebagai pemuzik pada tahun 1977-1983. Dan kemudian menjadi pelakon untuk menerusi filem tahun 1983 berjudul *[[Mekanik (filem)|Mekanik]]* arahan Othman Hafsham di mana menerusi lakonan debutnya itu beliau dicalonkan untuk kategori Pelakon Pembantu Wanita Terbaik di Festival Filem Malaysia ke-4. Menerusi filem tersebut Susan cukup dikenali menerusi dialog "Orang putih ke, orang hitam ke, orang coklat ke, orang biru ke...kita orang Malaysia kan?" yang menjadi sebahagian daripada dialog filem popular Mekanik. Beliau sekali lagi dicalonkan dan memenangi anugerah tersebut pada 1994 menerusi lakonan hebatnya sebagai ketua editor majalah wanita dalam filem *[[Femina]]*.

## Kerjaya
Susan memulakan kerjayanya sebagai pemuzik dan pemain keyboard untuk menubuhkan kumpulan diberi nama Flash pada tahun 1977-1981, bersama Zainal Rampa (vokalis dan pemain gitar irama asal Flash), Hillary Ang (pemain gitar utama asal Flash), Memek Sujono (pemain gitar bass asal Flash) dan Yazit Ahmad (pemain dram asal Flash). Pada tahun 1979, Hillary dan Yazit berhijrah ke Kuala Lumpur untuk bermain muzik di kelab Red Rooster. Kemudian pada tahun 1981, mereka kembali ke Johor Bahru apabila kumpulan ini dilanda perpecahan. Apabila Susan, Zainal dan Memek mengambil keputusan keluar dari Flash adalah kerana beliau kecewa dengan Amy, Nasir dan Din bakal menyertai kumpulan Flash dan kumpulan ini menukar namanya menjadi kumpulan Search. Selepas keluar dari Flash (*Search*), beliau ingin menjadi pemain keyboard dan penyanyi untuk menubuhkan kumpulan Febians pada tahun 1981-1983, bersama Aziz Mohamed (Aziz - gitar utama), Samsuri Hj. Tahir (Sham - dram), serta tiga bekas anggota kumpulan Santos Child (kini Gersang) Abdul Rahman (Man Burger - gitar irama), Kemat Hassan (Kemat - gitar bass) dan Jasmin Zainal (Hana - vokal). Kemudian pada tahun 1983, kumpulan ini sudah diambang perpecahan, apabila Susan, Hana, Man Burger dan Kemat pula mengambil keputusan keluar dari Febians apabila Nasha, Yan dan Harun telah menyertai kumpulan. Selepas keluar daripada kumpulan Febians, beliau menjadi pelakon untuk menerusi filem tahun 1983 berjudul *[[Mekanik (filem)|Mekanik]]* arahan Othman Hafsham di mana menerusi lakonan debutnya itu beliau dicalonkan untuk kategori Pelakon Pembantu Wanita Terbaik di Festival Filem Malaysia ke-4. Kemudian meneruskan Watak komedinya dalam siri komedi *2+1* bersama Imuda pernah melayakkan beliau bertanding dalam kategori Artis Komedi Wanita Popular (ABPBH) pada tahun 1993.. Namun selepas kejayaan sitkom tersebut, Susan mengambil keputusan untuk berehat seketika daripada TV dan filem ekoran sering mendapat watak-watak yang klise. Beliau menumpukan kepada projek-projek teater dan perniagaan sendiri selama lebih 12 tahun. Pada tahun 2010, beliau membuat kemunculan membawakan watak Adeline Hunter Bertorgh dalam pementasan teater *[[Natrah]]* arahan Erma Fatima. Beliau juga muncul dalam sitkom bertemakan mokumentari berjudul *Keluarga Iskandar* memegang watak sebagai Kamariah Abdullah di mana beliau dicalonkan untuk kategori Pelakon Komedi Wanita Terbaik di Anugerah Lawak Warna 2013. Disamping itu Susan juga pernah bergelar menyanyi, dan cukup popular menerusi kolaborasinya bersama SM Salim menerusi lagu "Dilema". 

Beliau kini masih bergiat aktif dalam bidang seni, khususnya dalam menulis skrip untuk teater dan filem. Di samping itu, beliau juga memiliki perusaan dalam bidang hiasan dalaman dan lanskap. Beliau juga berkebolehan bertutur dalam Bahasa Tamil dan Mandarin. 

## Filemografi
### Filem

### Drama

### Telefilem

### Televisyen

### Teater

## Diskografi

### Album Studio
* *[[Takdir Susan|Takdir]]* (1993)

### Pelbagai
* Indah Kasorrga I (lagu tema drama Ringgit Kasorrga)
* Cerita Hitam Putih (lagu dalam drama Ringgit Kasorrga)

## Anugerah dan pencalonan
* Pelakon Pembantu Wanita Terbaik Festival Filem Malaysia ke-11 (1994) - Menang menerusi filem *Femina*.
* Best Comedy Performance (Asian Academy Creative Awards 2021) - Drama Series *Keluarga Baha Don*.
* Best Actress in Leading Role (Asian Academy Creative Awards 2024) - Film *Rain Town*.
* Pelakon Wanita Terbaik Festival Filem Malaysia ke-33 (2024) - Menang menerusi filem *Rain Town*.
* 2024 Outstanding Actor Award (Chinese Film Association of Malaysia)
* Pelakon Wanita Terbaik (Majlis Pengkritik Filem Kuala Lumpur 2024)- Filem *Rain Town*.

## Rujukan

## Pautan luar
*